Okirat száma:

Alapító okirat

**Az államháztartásról szóló 2011. évi CXCV. törvény 8/A. §-a alapján a Tolnai Közös Önkormányzati Hivatal alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Tolnai Közös Önkormányzati Hivatal
		2. rövidített neve: Tolnai KÖH
	2. A költségvetési szerv
		1. székhelye: 7130 Tolna, Hősök tere 1.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Tolnai Közös Önkormányzati Hivatal Fácánkerti Kirendeltség | 7136 Fácánkert, Árpád utca 12. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2020. január 1.
	2. A költségvetési szerv alapításáról rendelkező jogszabály: Magyarország helyi önkormányzatairól szóló 2011. évi CLXXXIX. tv. 84-85. §-a (a továbbiakban: Mötv.)
	3. A költségvetési szerv alapítására, átalakítására, megszüntetésére jogosult szerv
		1. megnevezése: Tolna Város Önkormányzata
		2. székhelye: 7130 Tolna, Hősök tere 1.
		3. megnevezése: Fácánkert Község Önkormányzata
		4. székhelye: 7136 Fácánkert, Árpád utca 12.
	4. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Tolnai Polgármesteri Hivatal | 7130 Tolna, Hősök tere 1. |
|  | Bogyiszlói Közös Önkormányzati Hivatal | 7132 Bogyiszló, Kossuth Lajos utca 28. |

1. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Tolna Város Önkormányzatának Képviselő-testülete
		2. székhelye: 7130 Tolna, Hősök tere 1.

1. **A költségvetési szerv tevékenysége**
	1. A költségvetési szerv közfeladata: A Magyarország helyi önkormányzatairól szóló 2011. évi CLXXXIX. tv. 84. § (1) bekezdése alapján a közös önkormányzati hivatal ellátja az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában*.* A nemzetiségek jogairól szóló 2011. évi CLXXIX. törvény 80. §. (1) bekezdése értelmében a hivatal biztosítja helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról. A hivatal ellátja továbbá Tolna Város Önkormányzata és Fácánkert Község Önkormányzata társulásainak munkaszervezeti feladatait.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841105 | Helyi önkormányzatok és társulások igazgatási tevékenysége |

* 1. A költségvetési szerv alaptevékenysége: A közös hivatal ellátja az Mötv-ben és a vonatkozó egyéb jogszabályokban a számára meghatározott feladatokat. gondoskodik Tolna Város Önkormányzata, Fácánkert Község Önkormányzata, valamint a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról. A közös önkormányzati hivatal feladatait részletesen a társult települések által jóváhagyott, közös önkormányzati hivatal működtetéséről és fenntartásáról szóló Megállapodás tartalmazza.
	2. Fácánkert településen a közös önkormányzati hivatalnak állandó kirendeltsége működik az igazgatási, pénzügyi, adózási tevékenység végzésére.
	3. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 011130 | Önkormányzatok és önkormányzati hivatalok jogalkotó és általános igazgatási tevékenysége |
| 2 | 013210 | Átfogó tervezési és statisztikai szolgáltatások |
| 3 | 013370 | Informatikai fejlesztések, szolgáltatások |
| 4 | 016010 | Országgyűlési, önkormányzati és európai parlamenti képviselőválasztásokhoz kapcsolódó tevékenységek |
| 5 | 013020 | Országos és helyi népszavazással kapcsolatos tevékenységek |

* 1. A költségvetési szerv illetékessége, működési területe: Tolna Város közigazgatási területe és Fácánkert Község közigazgatási területe
1. **A költségvetési szerv szervezete és működése**
	1. A költségvetési szerv vezetőjének megbízási rendje: A költségvetési szervez a jegyző vezeti. A jegyző kinevezésére az Mötv. 83.§ c) pontja, valamint a közszolgálati tisztviselőkről szóló 2011. évi CXCIX. törvény rendelkezései az irányadók. A jegyzőt Tolna Város polgármestere- pályázat alapján- határozatlan időre nevezi ki, s gyakorolja felette az egyéb munkáltatói jogokat is.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közszolgálati jogviszony | a közszolgálati tisztviselőkről szóló 2011. évi CXCIX. törvény |
| 2 | munkaviszony | Munka Törvénykönyvéről szóló 2012. évi I. törvény |
| 3 | megbízási jogviszony | Polgári Törvénykönyvről szóló 2013. évi V. törvény |

1. **Záró rendelkezés**

Jelen alapító okiratot 2020. január 1. napjától kell alkalmazni.

Kelt: Tolna, 2019. december 12.

P.H.

»aláírás«